Komission asetus (ETY) N:o 1452/83, annettu 6 päivänä kesäkuuta 1983, kalastusalan tuottajajärjestöjen hallintokuluista



Virallinen lehti nro L 149 , 07/06/1983 s. 0005 - 0006

Suomenk. erityispainos Alue 4 Nide 1 s. 0095

Espanjank. erityispainos: Luku 04 Nide 2 s. 0114

Ruotsink. erityispainos Alue 4 Nide 1 s. 0095

Portugalink. erityispainos: Luku 04 Nide 2 s. 0114



KOMISSION ASETUS (ETY) N:o 1452/83, annettu 6 päivänä kesäkuuta 1983, kalastusalan tuottajajärjestöjen hallintokuluista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisestä kalastusalan markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), ottaa huomioon jäsenvaltioiden kalastustuotealan tuottajajärjestöille myöntämien tukien myöntämisestä ja rahoituksesta 22 päivänä marraskuuta 1982 annetun neuvoston asetuksen (ETY) N:o 3140/82() ja erityisesti sen 8 artiklan 2 kohdan, sekä katsoo, että asetuksen (ETY) N:o 3140/82 8 artiklan 2 kohdassa säädetään, että tuottajajärjestöille niiden perustamisen ja toiminnan edistämiseksi myönnettävän tuen enimmäismäärän laskennassa huomioon otettavat hallinnolliset kulut on määriteltävä; sen vuoksi nämä kulut olisi eriteltävä, tämä asetus korvaa komission asetuksen (ETY) N:o 457/72(); sen vuoksi on tarpeen kumota mainittu asetus, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 3796/81 2 kohdassa tarkoitettuja hallintokuluja ovat seuraavassa luetellut tuottajajärjestöjen todelliset perustamis- ja hallintokulut: a) tuottajajärjestön perustamisen valmisteleviin töihin liittyvät kulut ja sen perustamisasiakirjan tai perussäännön laatimiseen tai muuttamiseen liittyvät kulut asetuksen (ETY) N:o 3796/81 1 kohdassa ja neuvoston asetuksessa (ETY) N:o 205/76() säädetyin edellytyksin; b) kulut asetuksen (ETY) N:o 3796/81 5 artiklan 1 kohdassa tarkoitettujen sääntöjen noudattamisen valvonnasta; c) henkilöstökulut (palkat, koulutus-, sosiaali- ja virkamatkakulut) ja palkkiot teknisestä palvelusta ja neuvonnasta; d) kirjeenvaihto- ja televiestintäkulut; e) toimistotarvikekulut sekä toimistotarvikkeiden arvon alenemisesta aiheutuvat kulut ja leasing-kulut; f) järjestöjen henkilöstölle järjestämästä kuljetuksesta aiheutuvat kulut; g) tuottajajärjestön hallinnollisessa käytössä olevista kiinteistöistä tosiasiallisesti maksetut vuokrakulut tai ostosta koituvat korkokulut sekä muut kiinteistöjen hallinnasta aiheutuvat kulut ja maksut; h) henkilöstön kuljetuksiin, toimitiloihin ja niiden laitteistoihin liittyvät vakuutuskulut. 2. Tuottajajärjestöllä on mahdollisuus jakaa näiden kulujen määrä niille vuosille, joille tukea myönnetään. 3. Edellä 1 kohdan c-h kohdassa tarkoitetut kulut otetaan tuen laskennassa huomioon ainoastaan siltä osin kuin jäsenvaltion toimivaltaiset viranomaiset pitävät aiheellisena ottaen huomioon kyseisen järjestön tehtävät, sellaisina kuin niistä säädetään asetuksen (ETY) N:o 3796/81 5 artiklan 1 kohdassa. 2 artikla Kumotaan asetus (ETY) N:o 457/72. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä kesäkuuta 1983. Komission puolesta Giorgios CONTOGEORGIS Komission jäsen () EYVL N:o L 379, 31.12.1981, s. 1 () EYVL N:o L 331, 26.11.1982, s. 7 () EYVL N:o L 54, 3.3.1972, s. 31 () EYVL N:o L 20, 28.1.1976, s. 39